Lindy Ruff

Lindy Cameron Ruff (s. 17. helmikuuta 1960) on kanadalainen jääkiekkoilija ja jääkiekkovalmentaja,  
joka toimii NHL joukkue New Jersey Devilsin päävalmentajana. Hän pelasi NHL-tasolla vuosina 1979–1991 joukkueinaan Buffalo Sabres ja New York Rangers.

Ruff nimitettiin kesäkuussa 2013 NHL-seura Dallas Starsin päävalmentajaksi. Aiemmin hän toimi heinäkuusta 1997 helmikuuhun 2013, 1 165 runkosarja- ja 101 pudotuspeliottelun ajan, Buffalo Sabresin päävalmentajana. Häntä enemmän otteluita yksittäisessä NHL-joukkueessa on valmentanut vain New York Islandersin pitkäaikainen valmentaja Al Arbour. Sabres eteni Ruffin valmennuksessa Stanley Cupin loppuotteluihin kaudella 1998–1999 Dallas Starsia vastaan, minkä lisäksi joukkue eteni itäisen konferenssin loppuotteluihin kausina 1997–1998, 2005–2006 ja 2006–2007. Sabres sai viimeksi mainitulla Presidents’ Trophyn eniten pisteitä runkosarjassa saavuttaneena joukkueena. Ruff itse sai vuonna 2006 parhaan valmentajan Jack Adams Awardin. 

Heinäkuussa 2020 Ruff nimettiin New Jersey Devilsin päävalmentajaksi.

Ruff on valmentanut myös Kanadan jääkiekkomaajoukkuetta. Hän on toiminut joukkueen päävalmentajana maailmanmestaruuskilpailuissa vuosina 2009 ja 2013 sekä apuvalmentajana Vancouverin olympialaisissa 2010. Joukkue voitti vuonna 2009 MM-hopeaa ja vuonna 2010 olympiakultaa.

Lähteet 

Kanadalaiset jääkiekkoilijat
Kanadalaiset jääkiekkovalmentajat
Buffalo Sabresin varaamat pelaajat
Jack Adams Award -voittajat
Vuonna 1960 syntyneet
Elävät henkilöt